Oficiālais Vēstnesis L 203 , 15/07/1989 Lpp. 0021 - 0022

Speciālizdevums somu valodā: Nodaļa 4 Sējums 3 Lpp. 0130

Speciālizdevums zviedru valodā: Nodaļa 4 Sējums 3 Lpp. 0130



Komisijas Regula (EEK) Nr. 2122/89 (1989. gada 14. jūlijs), ar ko groza Regulu (EEK) Nr. 3440/84 par ierīču piestiprināšanu pie traļiem, velkamiem vadiem un līdzīgiem tīkliem EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1983. gada 25. janvāra Regulu (EEK) Nr. 170/83, ar ko izveido Kopienas sistēmu zvejas resursu saglabāšanai un pārvaldībai [1], kas grozīta ar Spānijas un Portugāles Pievienošanās aktu, ņemot vērā Padomes 1986. gada 7. oktobra Regulu (EEK) Nr. 3094/86, ar ko nosaka konkrētus tehniskos pasākumus zvejas resursu saglabāšanai [2], kurā jaunākie grozījumi izdarīti ar Regulu (EEK) Nr. 4193/88 [3], un jo īpaši tās 15. pantu, tā kā konsultācijas ar Norvēģiju un Zviedriju par zveju Skagerakā un Kategatā notika 1982. gada maijā Briselē un 1988. gada novembrī Stokholmā; tā kā, ņemot vērā šo konsultāciju rezultātus, ir jāgroza Komisijas Regula (EEK) Nr. 3440/84 [4], kas grozīta ar Regulu (EEK) Nr. 955/87 [5]; tā kā šajā regulā paredzētie pasākumi ir saskaņā ar Zvejas resursu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EEK) Nr. 3440/84 ar šo groza šādi. 1. Regulas 5. pantam pievieno šādas daļas: "6. Neatkarīgi no 1. punkta Skagerakā un Kategatā ir aizliegts izmantot A veida augšpuses aizsargposmu. 7. Skagerakā un Kategatā augšpuses aizsargposmu ir aizliegts piestiprināt traļiem, kuriem linuma acu izmērs ir lielāks par 70 milimetriem." 2. Regulas 6. pantu aizstāj ar šādu: "6. pants Āmja apvalks 1. Āmja apvalks ir cilindrisks linuma gabals, kas pilnībā aptver traļa āmi un kuru pēc noteiktiem intervāliem var piestiprināt pie āmja. Tā izmēri (garums un platums) ir vismaz tikpat lieli kā tās āmja daļas izmēri, pie kuras tas piestiprināts. 2. Regulas 3. un 4. punkta noteikumus nepiemēro Skagerakā un Kategatā. 3. Nedrīkst izmantot vairāk kā vienu āmja apvalku, izņemot gadījumus, kad tas ir piestiprināts pie traļiem, kuriem linuma acu izmērs ir mazāks vai vienāds ar 60 milimetriem un kuriem var izmantot divus āmja apvalkus. 4. Linuma acu izmērs ir vismaz divas reizes lielāks par āmja acu izmēru. Izmantojot otru āmja apvalku, tā mazākais linuma acu izmērs ir 120 milimetri. 5. Regulas 6., 7., 8. un 9. punkta noteikumus piemēro vienīgi Skagerakā un Kategatā. 6. Āmja apvalku ir aizliegts piestiprināt traļiem, kuriem linuma acu izmērs ir lielāks par 70 milimetriem. 7. Ir aizliegts vienlaikus izmantot vienu āmja apvalku un vienu augšpuses aizsargposmu. 8. Ir aizliegts izmantot āmja apvalku, kuram linuma acu izmērs ir mazāks par 80 milimetriem. 9. Nedrīkst izmantot vairāk kā vienu āmja apvalku, izņemot gadījumus, kad tas ir piestiprināts pie traļiem, kuriem linuma acu izmērs ir mazāks par 16 milimetriem, kuriem var izmantot divus āmja apvalkus. Neatkarīgi no 8. punkta viena āmja apvalka linuma acu izmērs var būt mazāks par 80 milimetriem, bet nevar būt mazāks par 35 milimetriem. 10. Ir aizliegts izmantot tādu āmja apvalku, kurš izvirzīts uz priekšu no āmja. 11. Ja āmja apvalks ir veidots no cilindriska linuma daļām, stiprinājuma vietās tās drīkst pārklāties ne vairāk kā par četrām acīm. 12. Āmja apvalki, kas piestiprināti pie traļiem, kuriem linuma acu izmērs ir lielāks par 60 milimetriem, ne vairāk kā par diviem metriem ir izvirzīti uz priekšu no aizmugurējās paceļamās līnes. 13. Neatkarīgi no 1. punkta āmja apvalkus, kas ir mazāki par āmja izmēriem, var piestiprināt pie tīkliem, kuriem linuma acu izmērs ir mazāks vai vienāds ar 60 milimetriem." 3. Regulas 11. pantam pievieno šādu punktu: "4. Skagerakā un Kategatā iedzirkņa garums nav lielāks par 20 acīm no āmja." 2. pants Šī regula stājas spēkā trīsdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 14. jūlijā Komisijas vārdā — priekšsēdētāja vietnieks Manuel Marín [1] OV L 24, 27.1.1983., 1. lpp. [2] OV L 288, 11.10.1986., 1. lpp. [3] OV L 369, 31.12.1988., 1. lpp. [4] OV L 318, 7.12.1984., 23. lpp. [5] OV L 90, 2.4.1987., 29. lpp. --------------------------------------------------